Talle dood ná ontploffing in kerk‘n Man staan en huil buite die kerk. Foto: AP Photo/Nariman El-Mofty Minstens 30 mense is dood en 50 ernstig beseer toe ŉ ploftoestel in die vernaamste Koptiese Christelike Kerk ontplof het. Die oorledenes is reeds Maandag begrawe. Die kerk is naby die St. Marks-katedraal wat die hoofsetel is van die Koptiese Kerk in die Midde-Ooste. Abdel-Fattah el-Sisi het die voorval as ŉ “afskuwelike terreurdaad” beskryf en het ŉ drie dae lange routydperk aangekondig. Na raming is ongeveer 10% van alle Egiptenare Christene en hulle leef in vrede met hul mede-Moslembure. In 2011 is minstens 23 mense dood in ŉ ontploffing by die Two Saints-kerk in Alexandrië. Foto: AP Photo/Nariman El-Mofty